Mestna občina Murska Sobota

Kardoševa 2

9000  Murska Sobota

Številka: 430-0013/2017-3 (620)
Datum: 30. 3. 2017 
RAZPISNA DOKUMENTACIJA

za Javni  razpis za izbiro KULTURNIH PROGRAMOV,
 ki jih bo v letu 2017  sofinancirala Mestna občina Murska Sobota 

Objava javnega razpisa: - Uradni list RS, št. 15/2017 z dne, 31. 3. 2017
         - spletna stran: www.murska-sobota.si 
Dokumentacija razpisa obsega:

A. Besedilo razpisa 

B. Prijavni obrazec – samostojni dokument v prilogi

C. Kriteriji in zahteve ter ocenjevanje 
D. Vzorec pogodbe -  samostojni dokument v prilogi

E.  Način oddajanja in druge informacije
F. Stroški

G. Ostala določila

H. Delno vsebinsko in finančno poročilo – samostojni dokument v prilogi

I. Končno vsebinsko in finančno poročilo – samostojni dokument v prilogi

A. BESEDILO RAZPISA

Na podlagi Zakona o uresničevanju  javnega interesa za kulturo – ZUJIK (Uradni list RS, št. 77/07, 56/08, 4/10, 20/11, 111/13 in 68/16),  v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) in Pravilnikom o strokovnih komisijah (Uradni list RS, št. 38/12, 90/12 in 62/16) ter na osnovi Odloka o proračunu Mestne občine Murska Sobota za leto 2017 (Uradni list RS, št. 11/17)  Mestna  občina  Murska  Sobota,  Kardoševa 2, Murska Sobota objavlja

Javni razpis za izbiro kulturnih programov,

ki jih bo v letu 2017 sofinancirala Mestna občina Murska Sobota

1. Predmet razpisa 

Predmet javnega razpisa je sofinanciranje kulturnih programov (v nadaljevanju: programov) v Mestni občini Murska Sobota (v nadaljevanju: MOMS), ki jih bodo izvajalci programov realizirali v letu 2017.

2. Razpisna področja in cilji:

Razpis se nanaša na sofinanciranje programov v letu 2017 na naslednjih področjih: 

· glasbena dejavnost (vokalna in instrumentalna)

· gledališka in lutkovna dejavnost,

· plesna dejavnost,

· fotografska, filmska in video dejavnost,

· likovna dejavnost,

· literarna dejavnost,

· večzvrstna dejavnost.

Namen razpisa je sofinancirati redno dejavnost ljubiteljskih kulturnih društev, ki se ukvarjajo s kulturo in umetnostjo ter delujejo v MOMS. 

Cilj razpisa je podpreti programe delovanja društev na področju kulture v letu 2017.  MOMS bo sofinancirala stroške priprave in izvedbe programov kulturnih društev, ki jih bodo izvajalci v celoti izvedli v letu 2017 na območju MOMS. Predmet javnega razpisa ni sofinanciranje projektov in prireditev kulturnih izvajalcev.

3. Splošni pogoji

Upravičene osebe po tem razpisu so kulturna društva na območju MOMS. Pravne osebe, ki so program prijavile na katerikoli drug razpis MOMS oziroma imajo drugače zagotovljena proračunska sredstva, do sredstev po tem razpisu niso upravičene. 

Na javni razpis se lahko prijavijo ljubiteljska kulturna društva oziroma posamezne sekcije ali skupine v okviru društva. Prijavitelj  mora zadostiti naslednjim pogojem na javnem razpisu:

· je registriran za opravljanje kulturno-umetniških dejavnosti ter posredovanje kulturnih dobrin;

· ima sedež v MOMS;

· opravlja dejavnost na neprofitni osnovi;

· ima potrjen program s strani izvršnega organa društva;

· deluje na področju kulture najmanj eno leto.

Pri podaji vloge je treba upoštevati določbe Zakona o integriteti in preprečevanju korupcije (Uradni list RS, št. 69/11-UPB2).

4. Izpolnjevanje razpisnih pogojev

Izpolnjevanje razpisnih pogojev ugotavlja komisija za odpiranje vlog, ki jo imenuje župan MOMS. Komisija za odpiranje vlog bo predlagala zavržbo vlog neupravičenih prijaviteljev, prepoznih vlog, nepopolnih vlog ter vlog predlagateljev programov, ki ne izpolnjujejo splošnih razpisnih pogojev. 

5. Okvirna vrednost sredstev

Okvirna vrednost razpoložljivih sredstev, namenjenih za predmet razpisa  je 8.750,00 EUR (z besedo: osem tisoč sedemsto petdeset evrov). Sredstva so predvidena v proračunu MOMS za leto 2017 na proračunski postavki 18033002 Sofinanciranje delovanja kulturnih društev, konto  4120-00 Tekoči transferi nepridobitnim organizacijam in ustanovam. 

6. Razpisni kriteriji 

a) Kriteriji za izbor programov za vsa razpisna področja so:

· kakovost, inovativnost in ustvarjalnost predloženega programa,

· reference izvajalca, dosedanje delovanje, ki je bilo v strokovni in širši javnosti ovrednoteno kot vrhunsko, uspešno in odmevno,

· obiskanost prireditev,

· zagotovilo za kvalitetno in korektno izvedbo programa (kadrovska, tehniška in organizacijska usposobljenost, realnost ciljev in izvedbe programa),

· kontinuiteta in večletno izvajanje programa,

· raven prijavljenega programa dosega oziroma presega občinski nivo,

· finančna konstrukcija in stroškovna učinkovitost.

b) Uporaba kriterijev

Izbrani bodo tisti programi, ki bodo v postopku izbire ocenjeni oz. ovrednoteni višje.

Način ocenjevanja: kriteriji so ovrednoteni s točkami in dostopni v razpisni dokumentaciji. Izbrani bodo tisti programi, ki jih bo MOMS na predlog strokovne komisije uvrstila na seznam odobrenih programov za leto 2017. 
7. Obdobje za porabo dodeljenih sredstev

Dodeljena proračunska sredstva na podlagi tega razpisa morajo biti porabljena v proračunskem letu 2017. Zadnji rok za predložitev zahtevka in poročila je 1. 12. 2017. 

8. Rok razpisa 

Razpis je odprt od 31. 3. 2017 do 3. 5. 2017.

9. Razpisna dokumentacija 

Razpisna dokumentacija obsega: 

- besedilo razpisa,

- prijavni obrazec,

- vzorec pogodbe.

Prijavitelj mora  ob prijavi programa na javni razpis priložiti naslednjo dokumentacijo:

· v celoti izpolnjen in podpisan prijavni obrazec,

· podpisan vzorec pogodbe o sofinanciranju programa.

Vloga za posamezni program se pošlje tudi v elektronski obliki v Wordovem dokumentu na naslov: darja.potocnik@murska-sobota.si.

Zainteresirani lahko dokumentacijo razpisa dobijo na vložišču Mestne občine Murska Sobota, Kardoševa 2, vsak delavnik od 8.00 do 14.30, ob sredah od 8.00 do 15.30  in  ob petkih od 8.00 do 13.30 ali na spletnih straneh Mestne občine Murska Sobota www.murska-sobota.si . 

10. Način pošiljanja in vsebina vlog

Vloga mora biti izpolnjena na prijavnih obrazcih in mora vsebovati vse bistvene sestavine vloge ter obvezne priloge in podatke, določene v razpisni dokumentaciji. Vloge morajo vlagatelji  poslati s priporočeno pošiljko ali oddati osebno na naslov:  Mestna občina Murska Sobota, Kardoševa 2, 9000  Murska Sobota v zaprti kuverti s pripisom: »Ne odpiraj – vloga: kulturni programi 2017 - dejavnost«. 

Na hrbtni strani kuverte mora biti naveden naziv in naslov vlagatelja. Vloge, oddane izven roka razpisa, ne bodo upoštevane. Oddaja vloge pomeni, da se vlagatelj strinja z vsemi pogoji in kriteriji razpisa. 

11. Dopolnitev vloge

Vlagatelj lahko vlogo dopolnjuje le v razpisnem roku na način kot velja za pošiljanje vlog, in sicer kot priporočeno pošiljko v zaprti ovojnici z oznako na prednji strani: »Ne odpiraj – dopolnilna vloga: kulturni programi 2017 - dejavnost« z obvezno navedbo na katero vlogo se dopolnitev nanaša. 

12. Odpiranje vlog in obveščanje o izidu

Komisija za odpiranje vlog bo začela odpirati vloge predvidoma 5. maja 2017. Če se zaradi števila prejetih vlog odpiranje ne zaključi isti dan, se nadaljuje naslednji dan. V primeru nepopolno izpolnjene vloge s pomanjkljivo dokumentacijo, bo pristojni uslužbenec v roku 5 dni od odprtja vloge vlagatelja pozval, da do določenega roka dopolni vlogo. V primeru, da  prijavitelj v zahtevanem roku vloge ne bo dopolnil, bo vloga s sklepom zavržena. 

Strokovna presoja pravočasnih in popolnih vlog, ki so jih podale upravičene osebe, bo potekala po poteku razpisnega roka. 

Na podlagi predloga strokovne komisije bo izdana odločba, s katero bo odločena odobritev ter delež sofinanciranja ali zavrnitev sofinanciranja posameznega programa. 

Mestna občina Murska Sobota lahko javni razpis po svoji prosti presoji brez kakršnihkoli posledic razveljavi ali razdeli le določen del razpoložljivih sredstev.

Razpisana sredstva bodo razdeljena glede na dejansko realizacijo v proračunu.

13. Dodatne informacije 

Vse dodatne informacije v zvezi z razpisom lahko zainteresirani dobijo osebno ali po telefonu vsak delavnik med 8.00 in 9.00 uro na Oddelku za negospodarske dejavnosti Mestne občine Murska Sobota, telefon 02/525-16-24 (Darja Potočnik) ali na naslovu darja.potocnik@murska-sobota.si
Številka: 430-0013/2017-2 (620)
                                                                                                    Mestna občina Murska Sobota

dr. Aleksander Jevšek 

                ŽUPAN

C. KRITERIJI TER ZAHTEVE
1. UPRAVIČENCI 
Na javni razpis za izbiro kulturnih programov ( v nadaljevanju programov) v Mestni občini Murska Sobota (v nadaljevanju MOMS), ki jih bo v letu 2017 sofinancirala Mestna občina Murska Sobota se lahko prijavijo prijavitelji, ki izpolnjujejo naslednje pogoje:

· so registrirani za opravljanje kulturno umetniških dejavnosti ter posredovanje kulturnih dobrin;

· imajo sedež v MOMS;

· opravljajo dejavnost na neprofitni osnovi;

· imajo potrjen program s strani izvršnega organa društva;

· delujejo na področju kulture najmanj eno leto.

Na javni razpis se lahko prijavijo društva oziroma posamezne sekcije ali skupine v okviru društva. Upravičene osebe po tem razpisu so kulturna društva  na območju MOMS. Pravne osebe, ki so program prijavile na katerikoli drug razpis MOMS oziroma imajo drugače zagotovljena proračunska sredstva, do sredstev po tem razpisu niso upravičene. 

Mestna občina Murska Sobota ne bo sofinancirala programov:

- ki po vsebini ne sodijo na področje kulturnih dejavnosti, ampak resorno spadajo na druga področja (npr.: šolstvo – formalno izobraževanje,  šport, sociala, ipd.) in

- ki so izrazito komercialne narave.

Do sredstev iz tega razpisa niso upravičeni prijavitelji:

· ki so za isti namen 100% sofinancirana iz drugih sredstev državnega, lokalnega ali EU proračuna,

· zoper katere je s pravnomočno odločbo sodišča ali dokončno odločbo drugega pristojnega organa začet sodni ali izvensodni stečajni postopek, postopek prisilne poravnave ali likvidacije,

· ki imajo neporavnane pogodbene obveznosti do MOMS.
Pri podaji vloge je potrebno upoštevati določbe Zakona o integriteti in preprečevanju korupcije (Uradni list RS, št. 69/2011-UPB2). 

2. Kriteriji za izbiro proGRAMOV
Kriteriji za izbor programov za vsa razpisna področja so:
	
	KRITERIJI
	Št. točk

	1.
	Kakovost, inovativnost in ustvarjalnost predloženega programa
	60 točk


	2.
	Odmevnost in reference (priznanja, objave v medijih, nagrade)
	15 točk


	3.
	Obiskanost prireditev oz. število uporabnikov
	15 točk


	4.
	Strokovna, tehnična in organizacijska usposobljenost, zahtevnost programa
	20 točk


	5.
	Kontinuiteta in večletna tradicija programa
	15 točk


	6.
	Raven prijavljenega programa dosega oziroma presega občinski nivo
	15 točk


	7.
	Strokovna učinkovitost
	20 točk


	
	SKUPAJ
	160 točk



Posamezni kriteriji bodo vrednoteni na osnovi meril, ki so navedena pri posameznih točkah.

2.1 Kakovost, inovativnost in ustvarjalnost predloženega programa:

	Merilo/ocena
	odlično
	Zelo dobro
	dobro
	slabo
	Zelo slabo
	Ne zadostuje
	Skupaj točke

	jasno postavljeni cilji programa
	5
	4
	3
	2
	1
	0
	/5

	Utemeljitev in pomembnost problema
	5
	4
	3
	2
	1
	0
	/5

	Pestrost kulturne ponudbe ter dostopnost programa za obiskovalce 
	5
	4
	3
	2
	1
	0
	/5 (x2)

	Ustreznost ciljev glede na obravnavan problem
	5
	4
	3
	2
	1
	0
	/5 (x2)

	Izvedljivost programa in dosegljivost rezultatov
	5
	4
	3
	2
	1
	0
	/5 (x2)

	Merljivost učinkov programa
	5
	4
	3
	2
	1
	0
	/5

	Inovativnost in ustvarjalnost predloženega programa
	5
	4
	3
	2
	1
	0
	/5

	Trajnost in vpliv programa
	5
	4
	3
	2
	1
	0
	/5 (x2)

	SKUPAJ TOČKE
	
	
	
	
	
	
	/60


2.2. Reference predlagatelja bodo ocenjene na podlagi priloženih ustreznih dokazil (s področja kulturne dejavnosti) o priznanjih, nagradah, objavah v medijih, odmevnost pa tudi na podlagi promocijskih materialov iz preteklih let in tekočega leta:

	
	Točke

	Priloge niso priložene
	0

	Do dve prilogi 
	5

	Do štiri priloge 
	10

	Pet prilog ali več
	15

	SKUPAJ TOČKE
	/15


2.3 Obiskanost prireditev oziroma število uporabnikov bo ocenjeno na ta način:

	
	Točke

	Do 50 obiskovalcev / uporabnikov
	0

	Od 50 do 100 obiskovalcev / uporabnikov
	5

	Od 100 do 150 obiskovalcev / uporabnikov
	10

	Nad 150 obiskovalcev/uporabnikov
	15

	SKUPAJ TOČKE
	/15


2. 4 Strokovna raven programa, tehnična in organizacijska usposobljenost:

	
	odlično
	Zelo dobro
	dobro
	slabo
	Zelo slabo
	Ne zadostuje
	skupaj točke

	Strokovna usposobljenost
	5
	4
	3
	2
	1
	0
	/5

	Organizacijska raven
	5
	4
	3
	2
	1
	0
	/5

	Tehnična raven
	5
	4
	3
	2
	1
	0
	/5

	Organizacijska in finančna zahtevnost projekta
	5
	4
	3
	2
	1
	0
	/5

	SKUPAJ TOČKE
	
	
	
	
	
	
	/20


2. 5 Program poteka:
	
	Točke

	Prvič
	1

	Drugo leto
	5

	Do 5 let
	10

	Nad 5 let
	15

	SKUPAJ TOČKE
	/15


2. 6 Raven prijavljenega programa dosega oziroma presega občinski nivo:
	
	Točke

	Program dosega nivo lokalne ravni
	5

	Program dosega nivo nacionalne ravni
	10

	Program dosega nivo mednarodne ravni
	15

	SKUPAJ TOČKE
	/15


2. 7 Finančna konstrukcija programa:
	
	odlično
	Zelo dobro
	dobro
	slabo
	Zelo slabo
	Ne zadostuje
	skupaj točke

	Jasno in realno opredeljena finančna konstrukcija (jasno opredeljeni stroški in njihova namembnost)
	5
	4
	3
	2
	1
	0
	/5(x2)

	Stroškovna učinkovitost 
	5
	4
	3
	2
	1
	0
	/5(x2)

	SKUPAJ TOČKE
	
	
	
	
	
	
	/20


2. 8. Uporaba kriterijev

Izbrani bodo tisti programi, ki bodo v postopku ocenjevanja dosegli vsaj 80 točk od 160 možnih točk. Kriteriji so ovrednoteni s točkami, kot je razvidno iz ocenjevanja kriterijev. Izbrani bodo vlagatelji, ki jih bo MOMS na predlog imenovane strokovne komisije uvrstila na seznam odobrenih programov. Najvišje število točk, ki jih lahko dobi posamezen predlagatelj je 160 točk. Vloge, ki bodo ocenjene z najmanj 80 točkami bodo uvrščene v izbor. 

Višina odobrenih sredstev je odvisna od skupne višine prejetih točk za posamezni  program. 

Vrednost ene točke bo določena po formuli: »razpoložljiva sredstva« deljeno »s seštevek točk, ki jih bodo dobili vsi programi, uvrščeni v izbor za dodelitev sredstev«.

E. NAČIN ODDAJANJA in druge INFORMACIJE
1. Rok razpisa in način predložitve

Javni razpis se prične 31. 3. 2017 in bo odprt do 3. 5. 2017 

Vloga mora biti izpolnjena na prijavnih obrazcih in mora vsebovati vse bistvene sestavine vloge ter obvezne priloge in podatke, določene v razpisni dokumentaciji. Vloge morajo vlagatelji  poslati s priporočeno pošiljko ali oddati osebno na naslov:  Mestna občina Murska Sobota, Kardoševa 2, 9000  Murska Sobota v zaprti kuverti s pripisom: 
»Ne odpiraj – vloga: kulturni programi  2017-dejavnost«. 

Na hrbtni strani kuverte mora biti naveden naziv in naslov vlagatelja. Vloge, oddane izven roka razpisa, ne bodo upoštevane. Oddaja vloge pomeni, da se vlagatelj strinja z vsemi pogoji in kriteriji razpisa. 

2. Prijava na razpis mora obsegati: 

· izpolnjeni razpisni obrazec z vsemi zahtevanimi podatki in prilogami

· podpisan vzorec pogodbe.
Prijavni obrazec morajo vlagatelji izpolniti skladno s spodaj navedenimi navodili:

· Prijavo na javni razpis – obvezno za vse vlagatelje,

· Razpisni obrazec JR – kulturni programi 2017, št. 1 (podatki o vlagatelju) – obvezno za vse vlagatelje,

· Razpisni obrazec JR – kulturni programi 2017, št. 2 (finančno poročilo in finančni načrt) – obvezno za vse vlagatelje,

· Razpisni obrazec JR - kulturni programi 2017, št. 3 (program dela vlagatelja) – obvezno za vse vlagatelje,

· Razpisni obrazec JR – kulturni programi 2017, št. 4 (izjave, morebitne pripombe, komentarji, mnenja) – obvezno za vse vlagatelje,

· Razpisni obrazec JR – kulturni programi 2017, št. 5, 6, 7, 8, 9, 10, 11.  Vlagatelj priloži obrazec, ki obravnava dejavnost s katero kandidira na razpisu,

· Razpisni obrazec JR – kulturni programi 2017 št. 12 Izpolnjen ter podpisan in žigosan vzorec pogodbe – obvezno za vse vlagatelje.
Izpolnjen prijavni obrazec je potrebno posredovati tudi elektronsko (v Wordovem dokumentu) na naslov: darja.potocnik@murska-sobota.si
3. Odpiranje vlog 
Komisija za odpiranje vlog bo začela odpirati vloge 5. maja 2017. V primeru nepopolno izpolnjene vloge s pomanjkljivo dokumentacijo, bo pristojni uslužbenec v roku 5 dni od odprtja vloge vlagatelja pozval, da do določenega roka dopolni vlogo. V primeru, da je vlagatelj v zahtevanem roku ne bo  dopolnil, bo vloga s sklepom zavržena. 

S sklepom župana bodo zavržene vloge, ki niso pravočasne ali popolne ali ki je ni vložila upravičena oseba. 

Vloga, ki ne bo podana na ustreznem prijavnem obrazcu, kot je navedeno v besedilu tega razpisa ne bo obravnavana. Za nepopolno se šteje vloga, ki ne vsebuje vseh sestavin, ki jih zahteva besedilo in dokumentacija razpisa.

Strokovna presoja pravočasnih in popolnih vlog, ki so jih podale upravičene osebe, bo potekala po poteku razpisnega roka. Na podlagi predloga strokovne komisije župan izda o vsaki ustrezni vlogi, prispeli na razpis, posamično odločbo, s katero bo odločena odobritev ter delež sofinanciranja ali zavrnitev sofinanciranja posameznega projekta. 

Zoper to odločbo ni dovoljena pritožba, dopustno pa je vložiti tožbo na upravno sodišče Republike Slovenije.

F.  STROŠKI

1 . Upravičeni stroški
Samo »upravičene stroške« je mogoče financirati v okviru pogodbe o sofinanciranju. Specifikacija upravičenih stroškov je podana v razpisni dokumentaciji. Stroškovni načrt  programa predstavlja oceno stroškov kot tudi zgornjo mejo upravičenih stroškov. Prijavitelj mora upoštevati, da morajo biti navedeni upravičeni stroški tudi dejanski stroški, ki ne smejo biti prikazani v obliki pavšalnih zneskov (razen kadar gre za stroške potovanja, dnevnice in posredne stroške). Prijavitelj mora k navedenim upravičenim stroškom v stroškovnem načrtu obvezno priložiti kratko utemeljitev in izračun vsake stroškovne postavke. Pred podpisom pogodbe o sofinanciranju se po potrebi lahko izvede preverjanje stroškovnega načrta in le če se izkaže, da ni potrebe, da se ga spremeni, dobi program priporočilo za dodelitev sofinanciranja. Na podlagi preverjanja lahko naročnik zahteva dodatna pojasnila ali zmanjša predvidene stroške.

Upravičeni neposredni stroški
V okviru razpisa so upravičeni le stroški, ki:

· so potrebni za izvedbo programa, 

· so skladni z načeli dobrega finančnega poslovanja, zlasti glede cenovne ustreznosti ter stroškovne učinkovitosti;

· so dejansko nastali s strani upravičencev v času izvajanja  programa;

· so vknjiženi v poslovnih knjigah ali davčnih dokumentih upravičenca ali njegovih partnerjev, določljivi in preverljivi ter podprti z izvirniki dokazil

Ob upoštevanju zgoraj navedenih pogojev in ustreznih postopkov za dodelitev sofinanciranja, med upravičene neposredne stroške za prijavitelje in partnerje sodijo:

· stroški osebja, ki sodeluje pri programu - stroški osebja na programu ne smejo biti višji od stroškov, ki so sicer običajni pri upravičencu ali njegovih partnerjih 

· stroški zunanjih sodelavcev, ki sodelujejo pri programu, 

· stroški prevoza in bivanja osebja, ki sodeluje na programu pod pogojem, da ne presegajo stroškov, ki jih običajno izplačujejo v takšnih primerih upravičenec ali njegovi partnerji; 

· tako pavšalna povračila ne smejo preseči lestvic, ki jih letno odobri RS;

· stroški potrošnih dobrin in oskrbovanja/vzdrževanja;

· stroški za podizvajalce;

· davki, vključno z DDV, razen kadar koristnik ali njegovi partnerji zahtevajo povračila in veljavna zakonodaja omogoča povračilo davkov.

Kot lastni prispevek izvajalca štejejo tudi stroški članov, ki jih imajo s prevozi na vaje in na nastope.

Kot dokazila štejejo: liste prisotnosti na vajah, oddaljenost stalnega prebivališča članov od prostora, kjer se vaje izvajajo (min. 2 km, kilometrina na podlagi uredbe in predpisov v Republiki Sloveniji oziroma cena najcenejšega javnega prevoza, če obstaja), povabila na prireditve, kjer so nastopali, fotografije nastopa, itd.     

Neupravičeni stroški
V okviru razpisa so neupravičeni naslednji stroški:

· dolgovi in rezervacije za izgube ali dolgove ter dolgovane obresti;

· postavke, ki so že financirane iz drugih virov;

· nakupi zemljišč ali zgradb;

· izgube zaradi nihanja menjalnih tečajev;

· davki, vključno z DDV, razen kadar koristnik (ali koristnikovi partnerji) ne morejo uveljavljati

· povračila davkov, čeprav veljavna zakonodaja omogoča povračilo davkov;

· stroški za pripravo vloge;

· stroški nabave opreme; 

· prispevki v naravi (npr. zemljišče, celotna ali delna vrednost nepremičnine, trajne investicijske dobrine, surovine, neplačano – dobrodelno delo zasebnika ali gospodarske družbe);

· stroški gradbenih del (investicij);

· honorarji javnih uslužbencev ali drugih uradnikov javne uprave, ki jih je prijavitelj angažiral kot strokovnjake, ne glede na njihov položaj v upravi.

G. OSTALA DOLOČILA 

Po odločitvi o uvrstitvi med izbrane programe, bo končni upravičenec prejel pogodbo o sofinanciranju, pripravljeno po standardnem modelu, ki je priložen tem smernicam in je podpisan obvezna priloga vloge. Izvajanje programov se šteje od 1.1.2017. 

Neizpolnjevanje ciljev programa

V primeru, da končni upravičenec ne bo izvedel programa skladno z obvezami in določili pogodbe, si naročnik pridržuje pravico, da ustavi plačila in/ali odpove pogodbo. 

Naročnikov prispevek se lahko zmanjša in/ali naročnik sme zahtevati celotno ali delno vračilo že izplačanih zneskov v primeru, da končni upravičenec ne izpolnjuje pogodbenih določil oziroma podatki iz prijave programa bistveno odstopajo od dejanske realizacije programa.

Dopolnitve pogodbe:

Vsakršne spremembe pogodbe se morajo izvesti v obliki pisne dopolnitve pogodbe. Kljub temu pa lahko končni upravičenec o nekaterih spremembah (naslova, bančnega računa, itd.) enostavno obvesti naročnika.

Dodatne informacije

Naročnik si pridružuje pravico, da zahteva dodatne informacije o izvedbi programa.

Plačila

Končni upravičenci bodo prejeli prvo plačilo na podlagi zahtevka in delnega vsebinskega in finančnega poročila. Zahtevki, ki bodo posredovani do 10. v mesecu bodo v istem mesecu realizirani. Priloga zahtevkom morajo biti fotokopirani računi in dokazil o plačilu oziroma drugih ustreznih listin, skladno z zakonodajo. 

Zahtevki za plačila se morajo predložiti na obrazcu, ki je sestavni del razpisne dokumentacije in sicer

Razpisni obrazec JR- kulturni programi 2017 št. 13 (delno vsebinsko in finančno poročilo).

Izbrani izvajalci  morajo izpolnjen obrazec posredovati na MOMS najkasneje do 1.12.2017.
Izpolnjen obrazec Razpisni obrazec JR- kulturni programi 2017 št. 14 (končno vsebinsko in finančno poročilo) morajo izbrani izvajalci posredovati na MOMS  najkasneje do:  31.1.2018 izpolnjeno vsebinsko poročilo in do 31. 3. 2018 končno finančno poročilo.
Poslovne knjige programa

Končni upravičenec mora voditi točno in redno evidenco o izvedbi programa, kot tudi knjižiti ločeno in razvidno vse programske dejavnosti. Prav tako mora končni upravičenec hraniti zadevno dokumentacijo še pet let po izplačilu salda sofinanciranja.

V primeru, da ni možno ločeno knjiženje, mora iz računovodskih listin biti razvidno, da so sredstva namensko uporabljena. 

Seznanjanje javnosti

O prejetem sofinanciranju mora končni upravičenec primerno obveščati javnost, tako na primer v vseh svojih programskih poročilih, ob izidu publikacij, ki so nastale kot rezultat  programa ter ob dogodkih ali razstavah, ki so povezane z aktivnostmi programa.

Kontrolni seznam za prijavitelje
1) Prijavnica je ustrezno izpolnjena

2) Podpisan vzorec pogodbe je priložen
3) Prijavnica v Wordovem dokumentu je posredovana tudi elektronsko

